На основу Решења о банкротству стечајног судије Привредног суда у Сремској Митровици Ст-14/2018 од 31.12.2019. године које је правоснажно од дана 06.02.2020. године и у складу са чланом 131., 132., 133. Закона о стечају ("Sl. glasnik RS", br. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018) и Националним стандардом број 5 о начину и поступку уновчења имовине стечајног дужника стечајни управник стечајног дужника

**Земљорадничка задруга "ДЕЧ " у стечају из Деча**

**улица Ивана Петровића бб**

**ОГЛАШАВА**

**Другу продају дела имовине стечајног дужника јавним надметањем**

Предмет продаје је непокретна имовина стечајног дужника коју чини **катастарска парцела бр. 12, КО Деч, ЛН 1218, укупне површине 1ха 13а 73m2.**

Земљиште је у приватној својини ЗЗ Деч у стечају, обим удела 1/1. Предметно земљиште је евидентирано у ЛН 1218 КО Деч као грађевинско земљиште. Детаљнији опис предмета продаје се налази у продајној документацији.

**Почетна цена** **на јавном надметању** износи 20% од процењене вредности, односно **1.107.487,81 динара.**  **Депозит** за учешће на јавном надметању износи **1.107.487,81 динара**.

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од: **100.000,00** **динара.** Профактура се може преузети сваког радног дана у периоду од 9:00 до 15:00 часова у просторијама канцеларије стечајног управника на адреси ул. Краља Петра I бр. 13, Сремска Митровица или путем е-маил поште, уз обавезну претходну најаву на телефон 063/8-555-288 или 065/572-9-573.

Рок за откуп продајне документације је најкасније до **11.01.2022. године до 15:00 часова.**

1. Уплате **депозит** на текући рачун стечајног дужника број: **325-9500700045766-55** код ОТПбанка филијала Сремска Митровица или положе неопозиву првокласну банкарску гаранцију наплативу на први позив. *Услов за уплату депозита односно полагање банкарске гаранције је откуп продајне документације у року наведеном у тачки 1. овог огласа.*

Доказ о полагању депозита заједно са oбрасцем пријаве и изјавом о губитку права на враћање депозита заинтересовани купци достављају стечајном управнику најкасније на регистрацији за јавно надметање.

У случају да се као депозит положи првокласна банкарска гаранција, оригинал исте се ради провере исправности исте мора доставити стечајном управнику на увид до 13.01.2021. године, а најкасније приликом регистрације на јавно надметања на сопствену одговорност учесника о исправности банкарске гаранције. У случају да је потенцијални купац који предаје пријаву правно лице стечајном управнику се доставља и извод из регистра привредних субјеката и ОП образац, а у случају физичког лица фотокопија личне карте. У случају конзорцијума доставља се оригинал уговора о конзорцијуму и овлашћење за заступање конзорцијума.

У случају да на јавном надметању најбољи понуђач буде купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;

1. Потпишу изјаву о губитку права на враћање депозита. Изјава чини саставни део продајне документације.

**Јавно надметање** ће се одржати дана **14.01.2022. године** **у 12:00 часова** у судници бр.17 Привредног суда у Сремској Митровици на следећој адреси: Светог Димитрија бр. 39, Сремска Митровица.

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од 10:00 до 11:50 часова, на истој адреси**.**

Купопродајни уговор се потписуje у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Након уплате купопродајне цене од стране Купца Привредни суд у Сремској Митровици ће донети Решење о извршеној продаји.

Свако лице које је стекло право на учешће у складу са условима прописаним овим огласом, губи право на поврат депозита у складу са Изјавом о губитку права на враћање депозита.

Ако проглашени Купац не потпише записник, купопродајни уговор, или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Предмет продаје се купује у виђеном стању и може се разгледати након откупа продајне документације.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Стечајни управник не враћа депозит учесницима који су изгубили право на повраћај депозита.

Другом најбољем понуђачу на јавном надметању, депозит (гаранција) се враћа након потписивања купопродајног уговора са проглашеним купцем, и након измирења уговорене цене у целости.

Порези и други трошкови се додају на постигнуту купопродајну цену.

Oвлашћено лице и контакт особа: стечајни управник Зоран Стојановић, контакт телефон:

063/8-555-288